Foto: Getty Images «Vest Hem»ning avstriyalik hujumchisi Marko Arnautovich faoliyatni Xitoyda davom ettiradi. Bu haqda «bolg‘achilar» rasmiy sayti ma’lum qildi. Arnautovich Xitoyning «Shanxay SIPG» jamoasiga o‘tdi. «Klub Marko Arnautovich Xitoy superligasi chempioni «Shanxay SIPG»ga o‘tganini ma’lum qiladi. 30 yoshli avstriyalik futbolchi «Vest Hem» safida 65 o‘yin o‘tkazib, 22 ta gol urgan», deyiladi manbada. O‘zbekistonlik Odil Ahmedov o‘ynaydigan «Shanxay SIPG» avstriyalik futbolchi uchun 25 million yevro to‘lagan. Uning maoshi Londondagidan 3 barobar ko‘p bo‘lishi kutilmoqda.